Publication: Magyar Közlöny
Issue: MK-2005-169 (Year: 2005, Number: 169)
Era: 2004-2010
Section: Az idõközi mérlegjelentés összeállítása a számvitelrõl szóló 2000. évi C. törvény (a továbbiakban: Szt.) és az
Paragraph Index: 851

Az idõközi mérlegjelentés összeállítása a számvitelrõl szóló 2000. évi C. törvény (a továbbiakban: Szt.) és az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendelet (a továbbiakban: SzVhr.) által elrendelt könyvvezetés adataiból történik. SzVhr. 8. § „(1) Az államháztartás szervezete a tevékenysége során elõforduló, a vagyoni és pénzügyi helyzetére kiható gazdasági eseményeirõl a kettõs könyvvitel rendszerében – e rendeletben rögzített szabályok szerint – módosított teljesítés szemléletû nyilvántartást vezet, amelyet a költségvetési év végével lezár.” Az ûrlap adatai követik a könyvviteli mérleg sorait, illetve egyes tételeket kiemelten is bemutatnak. A mérlegjelentés kitöltése a negyedéves fõkönyvi kivonat állományi számlák oszlopainak egyenleg rovat-párjában szereplõ adatok alapján, a könyvvezetési és beszámolási kötelezettséget tartalmazó rendelkezésekben elõírt fõkönyvi feladásokra támaszkodva történik. A kitöltést megelõzõen a leltározást, a zárlati mûveleteket nem kell elvégezni. Az ûrlap egyes sorai tartalmazzák a fõkönyvi számlákra történõ hivatkozásokat. Az ûrlap oszlopai az eszközöknek és a forrásoknak a tárgyév elsõ napján (január 1-jén) és a tárgyidõszak végén megállapított állományát, és a tárgyidõszakban bekövetkezett (halmozott) állományváltozások összetevõit, ezen belül a pénzforgalmi és nem pénzforgalmi tranzakciókat, az egyoldalú (partner nélküli) volumenváltozást eredményezõ eseményeket, valamint az átértékeléseket (beleértve a piaci értéken alapuló terven felüli értékcsökkenést, az értékvesztést, a korábban elszámolt értékvesztés visszaírását és az értékhelyesbítéseket) tartalmazzák. A 412 Tõkeváltozás fõkönyvi számla bontására vonatkozó elõírás olyan szerkezetet tartalmaz, amely a változásokat az ezen ûrlap 4-7. oszlopainak megfelelõ tartalom szerint bontja szét. Az ûrlap 3. oszlopa: Állomány a tárgyév elején Az eszközöknek és forrásoknak az adatszolgáltatási tárgyév elsõ napján (minden adatszolgáltatási idõszakban a január 1-jén) kimutatott állománya, melyeknek meg kell egyezniük az elõzõ évi éves mérlegbeszámoló adataival, a megfeleltethetõség szintjén. Az ûrlap 4. oszlopa: Állományváltozás pénzforgalmi tranzakciók miatt Az ûrlap 4. oszlopa a könyvvezetésben feljegyzendõ pénzforgalmi események hatásaként jelentkezõ állományváltozásokat foglalja össze. Tranzakciónak tekintünk egyébként minden olyan gazdasági eseményt, amely két gazdasági szervezet, illetve egy gazdasági szervezet két különbözõ rendeltetésû (önálló elszámolású) szervezeti egysége között kölcsönös megállapodás alapján jön létre. A tranzakció fogalmába – a kialakított módszertani konvenció alapján – beletartozik a közterhek megfizetése is. A hatályos számvitel az államháztartásban döntõen a pénzforgalomban jelentkezõ gazdasági eseményeket rögzíti, de egyre nagyobb jelentõséggel bírnak azok a könyvelési tételek is, amelyek a számviteli feljegyzésre kerülõ gazdasági-pénzügyi eseményeket az üzleti világban szokásos tartományban értelmezik. Annak érdekében, hogy a tranzakciók mindkét – pénzforgalmi és pénzforgalom nélküli – csoportja megismerhetõvé váljék, a mérlegtételek változásaiból a pénzforgalomban jelentkezõ eseményeknek betudható hányad a beszámoló pénzforgalmi adataival összeegyeztethetõ legyen, az ûrlap a tranzakciókat két külön oszlopban tünteti fel. A pénzforgalomban jelentkezõ tranzakciók a 4. oszlopban kapnak helyet. Idetartozik ennek megfelelõen minden olyan gazdasági esemény, amelynek a pénzforgalma a 33–36. számlacsoportokban jelenik meg. A könyvvezetési kötelezettségek módosulásával összhangban a követelések és a kötelezettségek állományában, valamint a raktárral rendelkezõ államháztartási szervezeteknél a készletek állományában bekövetkezõ változások közül a pénzforgalomban is jelentkezõ forgalmat ebben az oszlopban kell feltüntetni. Fontos szempont, hogy amennyiben valamely vagyonelem értékesítése, eladása során a könyv szerinti nyilvántartási érték és a tranzakciós pénzforgalmi érték eltér, a 4. oszlopban a tranzakció pénzforgalmi értékét (pl. az eladási árat), míg a nyilvántartási érték és tranzakciós érték különbözetét (a tartási nyereséget vagy veszteséget) a 7. oszlopban kell feltüntetni. Egyes mérlegtételek speciális elszámolásait az ûrlap sorainak részletes ismertetése tartalmazza. Az ûrlap 5. oszlopa: Állományváltozás nem pénzforgalmi tranzakciók miatt Az ûrlap 5. oszlopa a könyvvezetésben feljegyzendõ gazdasági események (tranzakciók) következményeként adódó, pénzforgalomban nem jelentkezõ események hatásaként jelentkezõ állományváltozásokat foglalja össze. Idetartoznak pl. a térítésmentes átadások-átvételek (Immateriális javak és tárgyi eszközök állományának alakulása 38 ûrlap 08 és 15 sorának megfelelõen), a saját kivitelezésben megvalósított és az állományi számlákon nyilvántartásba vett aktivált eszközök értéke (Immateriális javak és tárgyi eszközök állományának alakulása 38 ûrlap 06 sorának megfelelõen), továbbá az adósságelengedés, amely a két fél megállapodásán alapul. Ugyancsak itt kell kimutatni a tárgyi eszközök értékcsökkenését (Immateriális javak és tárgyi eszközök állományának alakulása 38 ûrlap 20–21. sorával egyezõen), amelyet az SzVhr. 30. §-ának elõírásai alapján negyedévente kell elszámolni. Az értékcsökkenés (ide nem értve a terven felüli értékcsökkenést) elszámolása a statisztikai szabványok szerint tranzakciónak minõsül, mégpedig speciális tranzakciónak, mert noha nincs partner, de a statisztika különbséget tesz egy adott szervezeti egység két különbözõ minõsége (jelen esetben az eszköz tulajdonosa és a termelést végzõ) között. Fontos szempont, hogy amennyiben valamely vagyonelem átadása során a könyv szerinti nyilvántartási érték és a tranzakciós elszámolási érték eltér, az 5. oszlopban a tranzakció elszámolási árát, míg a nyilvántartási érték és tranzakciós érték különbözetét (a tartási nyereséget vagy veszteséget) a 7. oszlopban kell feltüntetni. A készletek állományának készletfelhasználással kapcsolatos változását, az adósok állományának elõírással, bevallással, esetleg számlázással kapcsolatos változását, az áruszállításból és szolgáltatásból származó követelések állományának számlázással, elõírással kapcsolatos változását ugyancsak ebben az oszlopban kell elszámolni. Egyes mérlegtételek speciális elszámolásait az ûrlap sorainak részletes ismertetése tartalmazza. Az ûrlap 6. oszlopa: Egyéb volumenváltozás Az ûrlap 6. oszlopa a szokásos gazdasági események (tranzakciók) közé nem tartozó, az eszközök, készletek, követelések, kötelezettségek volumenét – általában rendkívüli jelleggel és tranzakciós partner nélküli módon – befolyásoló állományváltozásokat foglalja össze. Ilyen volumenváltozások az eszközök gazdasági megjelenése (pl. talált, fellelt eszközök), eltûnése a gazdasági ciklusból (selejtezés, megsemmisítés), a katasztrófaveszteségek (fizikai eltûnés, megsemmisülés), az ellenérték nélküli kisajátítás (elkobzás), az eszközöket kivételesen érintõ, váratlan és nagymértékû volumenváltozás (rendkívüli események), a besorolási rendszerek és a besorolások módosulásával kapcsolatos osztályozásbeli mozgások. Idetartozik még az az adósságleírás is, amely kivételes, egyoldalú intézkedés, és az adós már nem létezik, azaz nem lehetséges az adós könyveibõl is a tartozást kivezetni. A behajthatatlan követelés hitelezési veszteségként való leírását ebben az oszlopban kell elszámolni. Csak az ilyen esetek tartoznak az egyéb volumenváltozások közé, mert ahol létezik az adós, s így az államháztartásban könyvelt adósságelengedési, -mérséklési esemény tükörképét is könyvelik, tranzakciónak minõsül és az 5. oszlopba tartozik. Az ûrlap 7. oszlopa: Értékelés Az ûrlap 7. oszlopa az állományváltozások azon összetevõit mutatja be, amely változások során az eszközök, követelések, kötelezettségek egyedileg és volumenben nem változnak, azonban a tárgyidõszakban lezajló külsõ folyamatok hatására értékük megváltozik. Ezek az értékelési, újraértékelési elszámolások alkotják az itt kimutatandó változásokat. Az államháztartásba tartozó szervezetek eszközeiket és kötelezettségeiket a könyvvezetésre és beszámolásra vonatkozó jogszabályok alapján meghatározott idõközönként, év végén, meghatározott dokumentumokban (pl. számviteli politika) rögzített módon értékelik, illetve értékváltozást számolnak el (pl. valuta-pénztárak és devizaértékpapírok értékelési különbözete; gazdasági társaságban lévõ tulajdoni részesedést jelentõ befektetések vagy hitelviszonyt megtestesítõ értékpapírok, továbbá a követelések, a készletek értékvesztése, a korábban elszámolt értékvesztések visszaírása; immateriális javak és tárgyi eszközök piaci érték változása miatti terven felüli értékcsökkenése, piaci értékelés alapján meghatározott értékhelyesbítése, a korábban elszámolt terven felüli értékcsökkenés visszaírása). A Magyar Államkincstárban a pénzügyi eszközök értékelésére vonatkozó speciális szabályokat a kincstári elszámolások beszámolási és könyvvezetési kötelezettségének sajátosságairól szóló 240/2003. (XII. 17.) Korm. rendelet rendelkezései határozzák meg. Az ûrlap 8. oszlopa: Állomány a tárgyidõszak végén Az eszközöknek és forrásoknak az adatszolgáltatás tárgyidõszakának (tárgynegyedévének) utolsó napján kimutatott állománya, amely számszakilag megegyezik a tárgyév elsõ napján kimutatott állományban a tárgyidõszakban a négy állományváltozási jogcímen (4–7. oszlopban) kimutatott együttes (+/–) változás eredményeként adódó záróállománnyal (8. oszlop = 3. oszlop +/– 4. oszlop +/– 5. oszlop +/– 6. oszlop +/– 7. oszlop), illetve az éves mérleg megfelelõ adataival. Az ûrlap egyes sorainak meghatározása a negyedéves fõkönyvi kivonat állományi számláinak összesítésével történik, az ûrlap sorai tartalmazzák a fõkönyvi számlákra történõ hivatkozásokat. Az ûrlap 01-02. sora: I. Immateriális javak Az immateriális javak között kell kimutatni a nem anyagi eszközöket, így a vagyonértékû jogokat (kivéve az ingatlanhoz kapcsolódó vagyoni értékû jogokat, a szellemi termékeket és az egyéb immateriális javakat. A mérlegjelentésben a bruttó érték és az elszámolt értékcsökkenés különbözetét kell feltüntetni (január 1-jei nettó érték +/– évközi állományváltozások). Az elszámolt lineáris értékcsökkenést az 5. oszlopban kell feltüntetni. A nem a piaci érték változásán alapuló terven felüli értékcsökkenést (pl. megsemmisülés, megrongálódás, rendeltetésszerû használatra alkalmatlanná válás) a 6. Egyéb volumenváltozás oszlopban, míg a piaci érték változása miatti terven felül értékcsökkenést, illetve ennek visszaírását, továbbá a piaci értékre történõ értékhelyesbítést, a 7. Értékelés oszlopban kell szerepeltetni. Az immateriális javak beszerzésére adott elõleg értékvesztését és a korábban elszámolt értékvesztés visszaírását a 7. Értékelés oszlopban kell szerepeltetni. Az immateriális javakra adott elõlegek kiemelése a 02. sorban a beruházási kiadások eredményszemléletû adatának elõállítását szolgálják. Az ûrlap 03-04. sora: II. Tárgyi eszközök Tárgyi eszközként mutatandó ki a gazdálkodó szerv mûködését egy éven túl szolgáló földterület, telek, erdõ, épület, egyéb építmény, ingatlanhoz kapcsolódó vagyoni értékû jogok, gép, berendezés és felszerelés, jármû, tenyészállatok függetlenül attól, hogy üzembe helyezésük megtörtént vagy sem. A mérleg-jelentésben a bruttó érték és az értékcsökkenés különbözetét kell feltüntetni (január 1-jei nettó érték +/– évközi állományváltozások). Az elszámolt lineáris értékcsökkenést az 5. oszlopban kell feltüntetni. A nem a piaci érték változásán alapuló terven felüli értékcsökkenést (pl. megsemmisülés, megrongálódás, rendeltetésszerû használatra alkalmatlanná válás) a 6. Egyéb volumenváltozás oszlopban, míg a piaci érték változása miatti terven felül értékcsökkenést, illetve ennek visszaírását, továbbá a piaci értékre történõ értékhelyesbítést, a 7. Értékelés oszlopban kell szerepeltetni. A tárgyi eszközök javak beszerzésére adott elõleg értékvesztését és a korábban elszámolt értékvesztés visszaírását a 7. Értékelés oszlopban kell szerepeltetni. A Beruházásra adott elõlegek kiemelése a 04. sorban a beruházási kiadások eredményszemléletû adatának elõállítását szolgálják. Az ûrlap 05-08. sora: Egyéb tartós részesedések Vállalkozásokba tartósan (egy évnél hosszabb idõre szólóan) jövedelemszerzés céljából befektetett pénzügyi eszközként kell kimutatni a részesedéseket. Az ûrlap sorai a vállalkozás jellege alapján részletezik a gazdasági társaságokban meglévõ részesedéseket, a 06. sor a nem pénzintézeti tevékenységet végzõ vállalkozásokban, a

Source: https://magyarkozlony.hu/hivatalos-lapok/c5d20b6fd0f2cbeb547d1330ee3d2ca19cfc772d/dokumentumok/a7ba972f68e5c1c031702fab9d6b024177710f3d/letoltes